CELEX: 32005R1679
Language: fi
Date: 2005-10-06 00:00:00
Title: Neuvoston asetus (EY) N:o 1679/2005, annettu 6 päivänä lokakuuta 2005, raakatupakka-alan yhteisestä markkinajärjestelystä annetun asetuksen (ETY) N:o 2075/92 muuttamisesta

15.10.2005   
            
            
               FI
            
            
               Euroopan unionin virallinen lehti
            
            
               L 271/1
            
         
      NEUVOSTON ASETUS (EY) N:o 1679/2005,
   annettu 6 päivänä lokakuuta 2005,
   raakatupakka-alan yhteisestä markkinajärjestelystä annetun asetuksen (ETY) N:o 2075/92 muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   ottaa huomioon Euroopan talous- ja sosiaalikomitean lausunnon (2),
   sekä katsoo seuraavaa:
   
               (1)
            
            
               Asetuksen (ETY) N:o 2075/92 (3) I ja II osastossa otetaan käyttöön tupakantuotannon palkkiojärjestelmä ja tuotannon rajoittamista koskeva järjestelmä.
            
         
               (2)
            
            
               Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun asetuksen (EY) N:o 1782/2003 (4) 152 artiklassa säädetään asetuksen (ETY) N:o 2075/92 I ja II osaston poistamisesta 1 päivästä tammikuuta 2005 mutta täsmennetään, että niitä sovelletaan edelleen satovuoden 2005 osalta. Asetuksessa (ETY) N:o 2075/92 säädettyjen palkkiojärjestelmän ja tuotannon rajoittamista koskevan järjestelmän voimassaolo päättyy satovuoden 2005 lopussa.
            
         
               (3)
            
            
               Tietyt asetuksen (ETY) N:o 2075/92 artiklat muuttuvat tämän vuoksi vanhentuneiksi, ja ne olisi oikeudellisen selkeyden ja avoimuuden vuoksi poistettava.
            
         
               (4)
            
            
               Asetus (ETY) N:o 2075/92 olisi sen vuoksi muutettava vastaavasti,
            
         ON ANTANUT TÄMÄN ASETUKSEN:
   1 artikla
   Muutetaan asetus (ETY) N:o 2075/92 seuraavasti:
   
               1)
            
            
               Korvataan 1 artikla seuraavasti:
               ”1 artikla
               Raakatupakka-alan yhteinen markkinajärjestely kattaa CN-nimikkeeseen 2401 kuuluvan raakatupakan tai valmistamattoman tupakan ja tupakanjätteet.”
            
         
               2)
            
            
               Poistetaan 2, 12, 19, 25, 26 ja 27 artikla sekä liite.
            
         
               3)
            
            
               Korvataan 13 artiklan 2 kohdan b alakohta seuraavasti:
               
                           ”b)
                        
                        
                           erityistoimet, jotka koskevat raakatupakan tuottajien tuotantosuunnan muuttamista muihin kasvilajeihin tai muihin työpaikkoja luoviin taloudellisiin toimintoihin, sekä tutkimukset, jotka koskevat mahdollisuuksia muuttaa raakatupakan tuottajien tuotantosuunta muihin kasvilajeihin tai toimintoihin.”
                        
                     
         
               4)
            
            
               Poistetaan 14 artikla.
            
         
               5)
            
            
               Korvataan 14 a artikla seuraavasti:
               ”14 a artikla
               Yksityiskohtaiset säännöt 13 artiklan soveltamisesta annetaan 23 artiklassa tarkoitettua menettelyä noudattaen.”
            
         
               6)
            
            
               Korvataan 17 artikla seuraavasti:
               ”17 artikla
               1.   Jäsenvaltioiden on toteutettava kaikki tarvittavat toimenpiteet yhteisön säännösten noudattamisen valvomiseksi ja varmistamiseksi raakatupakka-alalla.
               2.   Yksityiskohtaiset säännöt tämän osaston soveltamisesta annetaan 23 artiklassa tarkoitettua menettelyä noudattaen.”
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Asetuksen 1 artiklan 1, 2 ja 6 kohtaa sovelletaan 1 päivästä tammikuuta 2006.
   Palkkiojärjestelmän hallintoa ja valvontaa varten tarvittavia säännöksiä sovelletaan kuitenkin edelleen satovuoden 2005 osalta.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 6 päivänä lokakuuta 2005.
      
         
            Neuvoston puolesta
         
         
            Puheenjohtaja
         
         A. DARLING
         
      
   
   
      (1)  Lausunto annettu 6. syyskuuta 2005 (ei vielä julkaistu virallisessa lehdessä).
   
      (2)  Lausunto annettu 28. syyskuuta 2005 (ei vielä julkaistu virallisessa lehdessä).
   
      (3)  EYVL L 215, 30.7.1992, s. 70. Asetus sellaisena kuin se on viimeksi muutettuna asetuksella (EY) N:o 2319/2003 (EUVL L 345, 31.12.2003, s. 17).
   
      (4)  EUVL L 270, 21.10.2003, s. 1. Asetus sellaisena kuin se on viimeksi muutettuna komission asetuksella (EY) N:o 118/2005 (EUVL L 24, 27.1.2005, s. 15).